**Средно училище ”Св. св. Кирил и Методий” гр.Златарица, обл.В.Търново,**

**ул.”Димитър Палев”№3-5, тел:0618/98659, GSM-0884190475,**

**E-mail:souzlatarica@mail.bg ,** [**www.bgschool.net**](http://www.bgschool.net/)

Утвърждавам:

Христина Ганчева

**ГОДИШЕН ПЛАН**

за квалификационните дейности

в СУ „Св. св. Кирил и Методий” град Златарица

за учебната 2024/ 2025 година

1. *(Приет с решение на ПС №11 от 10.09.2024 год и утвърден със заповед на*
2. *директора РД 09- 1278 /11.09.2024 год.)*

**I**. **АНАЛИЗ НА КВАЛИФИКАЦИОННАТА ДЕЙНОСТ В ОБРАЗОВАТЕЛНАТА ИНСТИТУЦИЯ. ОПРЕДЕЛЕНИ ДЕФИЦИТИ ОТ КВАЛИФИКАЦИЯ НА ПЕДАГОГИЧЕСКИТЕ СПЕЦИАЛИСТИ.**

1. Организиране на квалификационни форми за формиране на професионални компетентности на училищно ниво – изработен и реализиран беше училищен план за квалификацията на педагогическите кадри, съобразен с нуждите на училището.

Включени бяха квалификационните дейности, като неотменна част в работата на създадените методически обединения в училище.

Стимулиран беше индивидуалния стремеж на педагозите за повишаване на квалификацията им, повишаване на професионалните им умения чрез участие в защита на по-висока ПКС, придобиване на квалификационни кредити и участие в различните форми на училищна и извънучилищна квалификация.

2. Най-ефективни бяха:

 - Квалификационните форми организирани от методическите обединения в училище.

 - Реализирането на училищния план за квалификационните дейности.

 - Самостоятелните квалификационни дейности по инициатива на педагозите.

Сведения за участия в курсове, обучения, семинари, практики, обмяна на опит и др. през учебната 2023/2024 година на педагозите от СУ «Св. св. Кирил и Методий» - град Златарица

|  |  |
| --- | --- |
| Показатели | Брой  |
| Кредити от обучения за целия педагогически персонал | 67 |
| Кредити от персонални обучения | 31 |
| ПКС | V - 1 |
| Степен магистър | 3 |
| семинари | 3 |
| конференции | 1 |
| обучения | 7 |
| Работни срещи | 4 |
| Учители без участие в квалификационни форми | 1 |

3. Изводи, проблеми и препоръки:

Изводи:

Планът за квалификационната дейност е съобразен с нуждите на училището и констатираните квалификационни и образователни дефицити на педагозите.

Педагозите са инициативни и активни в стремежа си да повишат квалификацията си.

Проблеми:

Планът за квалификация на педагогическите кадри не беше изпълнен на 100% , поради липса на достатъчно средства и време да се финансират всички желани от колектива квалификации.

Препоръки:

За новата учебна година планът за квалификация да бъде съобразен с горе изброените проблеми.

а/ Да се вземат предложенията за квалификация на педагозите от методическите обединения създадени в училището.

б/ Да се обърне по-голямо внимание на обучението на педагозите и учениците за работа с прилагане на SТЕМ – подход в образованието .

в/ Организиране на квалификационни форми за формиране на професионални компетентности чрез участие в организирани от РУО форуми и обучения.

 Представители на училището участваха в квалификационни форми организирани и проведени от РУО и други партньори на образователните институции.

 Извършени бяха следните обучения, тренинги и дискусии:

|  |  |  |
| --- | --- | --- |
| Оценяване и анализ на входни нива | дискусия | 10 учители |
| Най-новите информационни технологии в процеса на обучение | тренинг | 1 учител |
| Методически проекции на учебното съдържание за прилагане на новите учебни програми по география и икономика в гимназиален етап | Семинар | 1 учители  |
| Новости в обучението по български език и литература | семинар | 2 учители  |
| Прилагане на картата за функционална оценка на индивидуалните потребности на деца със СОП и с хронични заболявания | дискусия | 2 учители  |
| Обучение по проекти-идеи и вдъхновение за учителя | творческа – дискусия | 6 учители |
| STEM и ресурсите на Уча се | Дискусия и тренинг | 14 учители  |

 Изводи:

Организираните форми на квалификация на педагогическите кадри от РУО са съобразени с нуждите на училищата.

Проведените обучения от РУО помагат на педагогическите кадри да въведат новостите в образователната система.

 Организирани бяха квалификационни форми за формиране на професионални компетентности, чрез включване в квалификация на педагогически специалисти, организирани от МОН.

 Представители на училището участваха в квалификационни форми организирани и проведени от МОН според възможностите и нуждите на СУ „Св. св. Кирил и Методий” – град Златарица.

 Изводи: учителите имат желанието и мотивацията за повишаване на квалификацията си. Училището подпомага финансово желаещите педагози да повишат квалификацията си.

 Препоръки: Квалификационните форми да се съобразяват с нуждите и времето на педагогическите специалисти.

4. Дефицити от квалификация на педагогическите специалисти:

 - В областта на прилагането на SТЕМ – подхода в образованието;

 - В областта на иновации в обучението по предмети. Интерактивни методи на обучение;

 **II.** **ПРИОРИТЕТИ ЗА КВАЛИФИКАЦИЯ И ОПРЕДЕЛЯНЕ НА ЦЕЛЕВИ ГРУПИ**

 1. Самооценката на работата на педагозите;

 2. Прилагане на SТЕМ – подход в образованието ;

Целеви групи:

1. Методическо обединение на учители от началната степен на образованието;
2. Методическо обединение на хуманитарните науки;
3. Методическо обединение на природно-математическите науки.

**ІІІ. ОСНОВНИ ПРИНЦИПИ И ЦЕЛИ.**

Основните принципи съответстват на съвременните проблеми в българското образование, а те са свързани с придобиване на знания и умения в педагозите за работа във виртуална среда; SТЕМ -подхода в обучението; за борба с агресията при учениците; разрешаване успешно на конфликти ситуации; провеждане на приобщаващо образование; самооценяване на работата на педагозите и училищната институция; дистанционното обучение при наличието на епидемии и пандемии.

Целта е педагозите да придобият нови знания и умения за по- качествено провеждане на учебно-възпитателната работа в училище съобразно конкретните условия и особености на работа в СУ „Св. св. Кирил и Методий” в град Златарица.

**ІV. ФОРМИ НА КВАЛИФИКАЦИЯ.**

1. Вътрешно институционална квалификация. Ще се използват следните форми: дискусии, тренинги; открити практики; семинари.

2. Външно институционална квалификация. Ще се използват следните форми: лектории; семинари; беседи; тренинги; открити практики; дискусии.

**V. ДЕЙНОСТИ**

1. **Вътрешно институционална квалификационна дейност**

|  |  |  |  |  |  |
| --- | --- | --- | --- | --- | --- |
| Дата на обучението | Тема на обучението | Квалификационна форма (дискусия, семинар, тренинг, открита практика, и др.) | Участници в целевата група | Име на провеждащия квалификацията | Брой часове |
| **Септември 2024 г.** | Културните институции в образованието | Дискусия и открита практика | Учители от всички етапи | Д. ДимитроваХр. Ганчева | 8 |
| **Септември 2024 г.** | Работа по национални програми и проекти | Семинар - дискусия | Учители от всички етапи | М. БахареваХр. Ганчева | 8 |
| **Декември 2023 г.** | SТЕМ -урок в прогимназиален и гимназиален етапен етап | Дискусия и открита (практика) | 10 учители от горен курс | М. БахареваН. Христова | 4 |
| **Февруари 2024 г.** | Иновации в обучението. Дигитална раница. | Семинар – дискусия | 30 учители | К. Колев М. Бахарева | 4 |
| **Февруари****2024** | Съвременни методи и подходи за превенция на насилието и тормоза в училище. | Дискусия и тренинг | 20 учители  | К. КолевЕ. Гацова | 8 |
| **Март 2024** | Езикови компетенции – нива по европейска езикова рамка  | Семинар, дискусия | Учители от хуманитарните науки | Д.Бекет,Пенка Иванова,Д.Андреева | 2 |
| **Април 2024** | Тестовете като средство за прогнозиране, планиране и оценяване | тренинг, дискусия | 6 учители  | Кр.ДжуроваМ. УвалиеваП. Иванова | 4 |
| **Юни 2024** | Организация и добри практики в целодневното обучение. | семинар | 7 учителиЦОУД | К. СлавковаЕ. Гацова | 4 |

**2. Извън институционална квалификационна дейност.**

|  |  |  |  |  |  |
| --- | --- | --- | --- | --- | --- |
| Дата на провеждането | Тема на обучението | Квалификационна форма (дискусия, семинар, тренинг, открита практика, и др.) | Наименование на обучителната организация | Име на участника | Брой присъдени кредити |
| **Ноември 2024 г.** | Насилието – видове, превенция и интервенция. | Семинар | ВТУ „Св. св. Кирил и Методий” – Образователен център « Переспективи» | Целият педагогически състав на СУ „Св. св. Кирил и Методий” гр. Златарица | 1 |
| Май 2024 г. | Формиране на ключови компетентности и умения на съвременния учител | обучение | Сдружение „Алтернатива за теб“, град В.Търново | Целият педагогически състав на СУ „Св. св. Кирил и Методий” гр. Златарица | 2 |

**VІ. ОЧАКВАНИ РЕЗУЛТАТИ. АНАЛИЗ И ОЦЕНКА НА ЕФЕКТИВНОСТТА.**

1. Педагогическия състав на СУ „Св. св. Кирил и Методий” в град Златарица да попълни констатираните през предходната учебна година образователно-квалификационни дефицити.

2. Учителите да придобият нови знания и умения за работа с обучителните технологии, SТЕМ – подхода в образованието, за решаване на конфликти; контрол на професионалния стрес; самооценяване на работата на педагозите.

**VІІ. ФИНАНСИРАНЕ НА КВАЛИФИКАЦИОННИТЕ ДЕЙНОСТИ.**

 За реализиране на настоящия план училищното ръководство е определило сума **от 14000.00** лева съгласно чл. 35 от КТД, която е 1.2% от ФРЗ на педагогическия персонал.

**VІІІ. КОНТРОЛ.**

 Контрола на училищно ниво по изпълнението на настоящия план ще се осъществява от:

1. директора на училището;
2. председателите на методическите обединения.